Rikunarita-ORG/Wikinium huggingface dataset:
# Bob Marley

Articulu in logudoresu

Bob Marley in su 1980

**Robert Nesta Marley** (6 de frealzu 1945 – Miami, Florida, USA, 11 de maiu 1981) est istadu  unu cantante, autore e musicista giamaicanu.
Issu fidi sa oghe solista e su chitarrista de-i su gruppu ska, rocksteady, e reggae The Wailers (dae su 1964 a su 1974) e Bob Marley & the Wailers (dae su 1974 a su 1981). Marley restat su musicista reggae pius connottu de tottu sos tempos.
# Mafia

Articulu in logudoresu

**Mafia** est una ispetzie de sindacadu de una organizatzione criminale chi prima e tottu praticat sa protezione in fromma de racket, s'usu de sas intimidatziones violentas pro manipolare sas attividades economicas locales, ispetzie sos cummercios e sos traficos illegales.
# Trenton

Artìculu in LSC

Trenton, panorama
**Trenton** est una tzitade de unos 85.000 abitantes, capitale de su New Jersey e sea de sa *Contèa de Mercer*. Sa bidda est cunsiderada parte de s'àrea metropolitana de Greater New York City. Est sa tzitade prus manna de deghe in New Jersey.

S'orgine de Trenton torrat a su mancu a su 3 de làmpadas 1719, cando sa tzitade benet amentuada chistionende de unu cabu de politzia. A su tempus faghiat parte de sa Contèa de Hunterdon.

Est diventada capitale de su New Jersey su 25 de onniasantu 1790.
# Wisconsin

Artìculu in LSC

Su Wisconsin, inditadu in ruju in sa mapa de sos USA
Bandera de su Wisconsin
Su **Wisconsin** (/wɪsˈkɒnsən/) est unu istadu federadu de sos Istados Unidos de Amèrica chi s'agatat a su tzentru-Nord de sa natzione, in sa regione de Midwest e de sos Lagos Mannos.

Sa capitale est Madison, sa tzitade prus manna Milwaukee.

Su nòmene de Wisconsin dependet de su frùmene omònimu, chi ddu pigat de unu faeddu in limba algonchina. Fiat s'isproradore frantzesu Jacques Maruquette in su 1673 a ddu nàrrere *Meskousing*. A pustis su faeddu est istadu mudadu in *Ouisconsin* de àteros isproradores frantzesos, fintzas a s'anglitzizadura a su nòmene de oe in su sèculu XIX.

Sa zona de su Wisconsin est de propiedade de sos USA giai de su 1783, ma est abarradu a suta de su cuntrollu inglesu fintzas a su 1812. Fiat ordingiadu a Territòriu in su 1836 e est diventadu istadu in su 1848.

Su Wisconsin est istadu intre de sos istados prus impignados pro s'abolitzione de s'iscravidade.

Allàcanat in s'Ovest cun su Minnesota, in su Sud-Ovest cun su Iowa, in su Sud cun s'Illinois, in s'Est cun su Lagu Michigan, in su Nord-Est cun s'istadu de Michigan, in su Nord cun su Lagu Superiore.

Su Wisconsin est connotu comente *"America's Dairyland"* (Sa Terra de su Casu de Amèrica), pro ite nd'est unu de is prus mannos produidores. S'economia s'apoderat fintzas de cummèrtzios e turìsmu.

## Àteros progetos
# Honduras

Artìculu in LSC

Mapa de s'Honduras in su cuntinente americanu
Bandera de s'Honduras
S'**Honduras** (/onˈduɾas/), uffitzialmente **Repùbbrica de Honduras** (in ispagnolu: República de Honduras [reˈpuβlika ðe onˈduɾas]), est una repùbbbrica de s'Amèrica Tzentrale.

Sa capitale est Tegucigalpa, sa limba uffitziale s'ispagnolu, mancari siant reconnotas regionalmente fintzas is limbas garifuna, miskito.

S'istadu est fatuvatu inditadu fintzas cun nùmene de *Honduras ispagnolu*, pro dd'iscerare de s'*Honduras britànnicu*, chi benit a èssere s'istadu modernu de Belize.

## Geografia

S'Honduras tenet istèrrida de 112,492 km2 e populatzione de unos 8.250.000 bividores. Allàcanat in s'uestu cun su Guatemala, in su sud-uestu cun s'El Salvador, in su sud-estu cun Nicaràgua, in su sud in ue s'agatat su gulfu de Fonseca tenet bessida a s'ocèanu Patzìficu e in su norti peri su gulfu de Honduras tenet bessida in su mare de is Caràibes.

## Istòria

S'Honduras est istadu logu de origine de pearitzas culturas mesoamericanas, de chi is prus nodias sunt is Maja, in antis de sa cunchista de s'Ispagna in su sèculu de 16. S'Ispagna at intradu sa religione catòlica e sa chi in die de oe est limba de majoria, s'ispagnolu, impare a àteros usos chi si sunt a pagu a pagu ammesturados cun sa cultura locale.

S'istadu est imbàtidu a s'indipendèntzia in su 1821 e de tando est istadu una repùblica, mancari agrabiadu de cuntronos sotziales e inseguresa polìtica.

## Economia

S'economia de s'Honduras s'apoderat subra is risursas minerales e is prantedos de cafè, frutas tropicales, canna de tzùcuru, ma est fintzas de importu su tessìngiu, indùstria chi serbit a su mercadu internatzionale.

## Àteros progetos